Sagunt participa en la iniciativa de referència per a l'atracció d'inversió a les ciutats Invest in cities
12 de desembre 2019

![](/media/4eucq0ep/70_c_invest_in_cities-1-ministra.jpg)  
_L'alcalde de Sagunt, Darío Moreno, amb la ministra d'Indústria, Comerç i Turisme en funcions, Reyes Maroto_

De nou la ciutat de Sagunt està present en la trobada Invest in cities, una iniciativa de referència per a l'atracció de la inversió a les ciutats i als seus teixits empresarials amb l'objectiu de fomentar el seu desenvolupament econòmic, impulsar els seus plans estratègics i fomentar la creació d'ocupació en els diferents territoris. La Confederació Espanyola de la Xicoteta i Mitjana Empresa (Cepyme) i el grup empresarial PGS promouen esta trobada en el qual participen una vintena de municipis de tot Espanya, entre els quals es troba Sagunt.

  

En esta ocasió, la ministra d'Indústria, Comerç i Turisme en funcions, Reyes Maroto, ha obert l'acte que està tenint lloc a Madrid i on l'alcalde de Sagunt, Darío Moreno, intervindrà a les 12.55 hores per a promoure l'atracció d'inversió, la creació d'ocupació, el desenvolupament econòmic, així com la captació i retenció del talent i el foment de la innovació.

  

Així mateix, la participació de Sagunt en este fòrum continuarà a la vesprada en la taula redona sobre la competitivitat industrial com a palanca de desenvolupament, en la qual participarà la regidora de Promoció Econòmica i Industrial, María José Carrera, i en una trobada sobre projectes d'inversió públics i privats en el qual la coordinadora tècnica comercial de Parc Sagunt II, Teresa Ventura, parlarà sobre Parc Sagunt II.

  

Mentre dura el fòrum, els representants de Sagunt, entre els quals es troba la presidenta d’ASECAM, Cristina Plumed, mantindran reunions amb inversors privats i empreses, així com amb diferents ambaixades internacionals per a l'atracció d'inversió. A més, per a esta ocasió s'ha actualitzat el catàleg de promoció de la ciutat Connecta't a Sagunt així com s'ha editat un vídeo promocional amb imatges de la ciutat.​

  

![](/media/3zymbba5/70_c_invest_in_cities-2.jpg)  
_L'alcalde de Sagunt, Darío Moreno, i la presidenta de ASECAM, Cristina Plumed, en una reunió amb un possible inversorr_  
  

A través d'esta iniciativa, es perseguix impulsar projectes de desenvolupament econòmic en les localitats participants que tinguen potencial de creixement i les posa en contacte amb prop de 1.000 inversors i empreses privades que puguen participar-hi. Per part de Sagunt, es donaran a conéixer les potencialitats del municipi com són les zones industrials actuals i futures, com ara Parc Sagunt II o Camí la Mar; les infraestructures de comunicació com són les autopistes, el ferrocarril o el port marítim, una infraestructura de referència al Mediterrani; així com els equips humans, la dinamització de la cultura o les diferents ajudes al desenvolupament empresarial tant locals com autonòmiques, estatals i europees.

  

​

*   [](http://www.facebook.com/sharer.php?u=https://aytosagunto.es/va/actualitat/sagunt-participa-en-la-iniciativa-de-referencia-per-a-l-atraccio-d-inversio-a-les-ciutats-invest-in-cities/ "Facebook")
*   [](http://twitter.com/share?url=https://aytosagunto.es/va/actualitat/sagunt-participa-en-la-iniciativa-de-referencia-per-a-l-atraccio-d-inversio-a-les-ciutats-invest-in-cities/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-participa-en-la-iniciativa-de-referencia-per-a-l-atraccio-d-inversio-a-les-ciutats-invest-in-cities/ "Linked In")
*   [](mailto:?body=https://aytosagunto.es/va/actualitat/sagunt-participa-en-la-iniciativa-de-referencia-per-a-l-atraccio-d-inversio-a-les-ciutats-invest-in-cities/)